Аляксандр Лукашэнка адзначыў, што беларуская і расійская арміі на заходнім напрамку дзейнічаюць як адзінае цэлае. "Мы гэта ні ад НАТАўцаў, ні ад каго не ўтойваем. Але калі існуе такая групоўка, зразумела, што павінны праводзіцца вучэнні. Мы іх і праводзім, - сказаў Прэзідэнт. - Тым не менш, нашы вучэнні не нацэлены на наступленне на чые-небудзь тэрыторыі. Нам сваіх дастаткова. Мы не збіраемся нікога заваёўваць. Але будуем сваю палітыку, улічваючы ўрокі мінулага. Мы нікому не пагражаем, мы ні на каго не збіраемся наступаць, ні з кім ваяваць, але мы вучым сваю армію, каб яна была гатова адбіць любы ўдар і нанесці ўрон таму, хто захоча з намі ваяваць. Гэта наша канцэпцыя".